**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**



**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕНЕШИ**

**«26» -декабрь 2023-ж.**

**IX чакырылыш**

**кезектеги XXXVI сессия**

**ТОКТОМ №9 ПОСТАНОВЛЕНИЕ**

Жалал-Абад облусунун Сузак районунун Таш-Булак айыл аймагындагы Телтору ат майданын Жалал-Абад шаарынын мэриясынын муниципалдык менчик башкармалыгына өткөрүп алууга макулдук берүү жөнүндө

 Жалал-Абад шаарынын мэриясынын 25.12.2023-жылдагы чыг.№01-19/5120 сандуу катты Жалал-Абад шаардык кеӊешинин сессиясында талкуулап, Жалал-Абад шаарынын мэри Э.Ормоковдун баяндамасын угуп, депутаттардын ой-пикирлерин эске алып, Депутаттардын Жалал-Абад шаардык кеӊешинин кезектеги XXXVI сессиясы

**ТОКТОМ КЫЛАТ:**

1. Жалал-Абад облусунун Сузак районунун Таш-Булак айыл аймагынын балансындагы Телтору ат майданы жайгашкан (идентификациялык номери менен 3-05-12-1007-1171) 225000,0 чарчы метр жер аянты менен биргеликте мүлктөрүн муниципалдык менчикке өткөрүп алууга макулдук берилсин.
2. Жер аянтын жана мүлктөрдү өткөрүп алууда Кыргыз Республикасынын мыйзамдарын сактоо менен Жалал-Абад шаарынын мэриясына жана Муниципалдык менчик башкармалыгына милдеттендирилсин.
3. Ушул токтом Кыргыз Республикасынын Юстиция министрлигине мамлекеттик реестрге киргизүү жагы шаардык кеңештин жооптуу катчысына (О.Эшенкулов) милдеттендирилсин.
4. Ушул токтомдун аткарылышын көзөмөлдөө шаардык кеңештин курулуш, транспорт, коммуналдык чарба жана байланыш боюнча туруктуу комиссиясына милдеттендирилсин.
5. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыяланган күндөн тартып күчүнө кирет.

**Төрага Н.Орозбаев**